ലഹരി മാഫിയയുടെ വിളയാട്ടമെന്ന് പരാതി: മാവൂരില് പോലീസ് റെയ്ഡ് മുക്കം: മദ്യമയക്കുമരുന്ന് മാഫിയയുടെ താവളമായ മാവൂര് പഞ്ചായത്തിലെ പ്രദേശങ്ങളില് പോലീസിന്റെ മിന്നല് റെയ്ഡ്. ഗ്രാസിം സ്റ്റേഡിയത്തിനു സമീപത്തെ കാടുകള് കേന്ദ്രീകരിച്ച് വ്യാപകമായി ലഹരി മാഫിയയുടെ വിളയാട്ടമാണെന്ന് പരാതിയുയര്ന്നിരുന്നു. ഇതിന്റെ അടിസ്ഥാനത്തിലാണ് ഗ്രാസിം ഗ്രൗണ്ടിന് സമീപം, പാറമ്മല് ഫൈബര് ക്വാട്ടേഴ്സിന് സമീപം എന്നിവിടങ്ങളില് റെയ്ഡ് നടത്തിയത്. സിറ്റി പോലീസ് കമ്മീഷണറുടെ കെ.9 സ്ക്വാഡ്, മാവൂര് പോലീസ്, സിറ്റി പോലീസ് സ്പെഷല് സ്ക്വാഡ്, ഡോഗ് സ്ക്വാഡ് തുടങ്ങിയവരുടെ നേതൃത്വത്തിലായിരുന്നു റെയ്ഡ്. ആറുപേര് പിടിയിലായതായാണ് വിവരം. ഇന്നലെ വൈകീട്ട് 5.30 ഓടെയാണ് റെയ്ഡ് ആരംഭിച്ചത്. മാവൂര് ഇന്സ്പെക്ടര് കെ.പി. വിനോദ് റെയ്ഡിന് നേതൃത്വം നല്കി.